Pr. Kaja Kallas

peaminister

12. märts 2024

**KIRJALIK KÜSIMUS**

**Majanduse olukord ja inflatsioon**

Lugupeetud peaminister

Pöördume teie poole seoses tõsise murega Eesti majanduses. Nimelt on juba pikemat aega Eesti Vabariigis inflatsioon Euroopa üks kõrgemaid. See on seadnud löögi alla nii inimeste elatustaseme, kui muutunud oluliseks piduriks majandusringkondadele. Jätkem siinkohal kõrvale eri allikates toodud üksteisest veidi erinevad arvud, oluline on kõrge inflatsiooni negatiivne mõju.

Seoses sellega palun Teil vastata alljärgnevatele küsimustele:

1. Milline on olnud tarbijahinnaindeks viimase 12 kuu vältel (kuude kaupa)?
2. Milliseid abinõusid on valitsus kasutusele võtnud inflatsiooni kontrolli alla saamiseks? Milline on olnud nende abinõude efekt? Palume kindlasti iga abinõu kohta eraldi arvutusi.
3. Valitsus on korduvalt väitnud, et inflatsioonis on süüdi eelmised valitsused, kes on liiga palju raha inimeste kätte andnud. Viimasel ajal on tõstetud makse. On selge, et see teeb inimesed vaesemaks. Ometi on korduvalt avaldatud andmeid, kui palju käibemaksu (jt maksude) tõus on hindade taset tõstnud. Kuidas need väited omavahel kokku sobivad?
4. Kuna käibemaksu jt kaudsete maksude tõstmine suurendab hindu, siis kerkib küsimus – milline on selle protsessi mõju kogu majandusele (kui tõuseb mingi tootmise sisendi hind, paneb see surve alla järgmise ettevõtte hinna ja see omakorda jälle selle ettevõtte toodangu hinna, kus seda kasutatakse sisendina jne). Palume esitada need arvud, millest valitsus lähtub oma tegevustes. Kindlasti soovime arvutusmetoodikat, kuidas eelmises punktis saadud arvud on saadud.

Lugupidamisega

/allkirjastatud digitaalselt/

Lauri Laats

Eesti Keskerakonna fraktsiooni esimees